རྫོང་གི་ལས་བྱེད་པ་མང་བོ་གཅིག་འཕྲོར་གཅིག་འོངས་ནས་ཉིན་མང་བོར་ཕ་བཞི་སྡེ་བའི་མི་རྣམས་ལ་སློབ་གསོ་གང་མང་བཏང་ཞིང་།སྡེ་བ་ཧྲིལ་བོ་རྨ་གཞོང་ཐང་ལ་འབབ་དགོས་ཚུལ་གྱི་གནས་ལུགས་ཟབ་མོ་བཤད།རྨ་གཞོང་ཐང་ནི་མུ་མེད་ཀྱི་རྒྱ་མཚོ་ལྟར་བདེ་ཞིང་ཡངས་ལ།མཐའ་འཁོར་ནགས་ཀྱིས་བརྒྱན་ཅིང་རི་དྭགས་སྣ་ཚོགས་རྒྱུ།ཉེ་འདབས་ན་གྲམ་ཆུ་སྔོན་མོ་ཤར་དུ་ལྷུང་ལྷུང་བཞུར་བཞིན་ཡོད།སྔོན་ཇིང་གིར་རྒྱལ་པོས་དབང་བསྒྱུར་དུས་སོག་དམག་སྐོར་ཞིག་འོངས་ཏེ་སྒར་བཏབ་ཅིང་ཞིང་ས་བསློགས་ཏེ་འདི་རུ་འཚོ་བ་རོལ་མྱོང་།